AZHAR
సిగ్గు పడండి..హైదరాబాద్‌ పరువు తీశారు
హైదరాబాద్‌: మూడు టీ20ల సిరీస్‌లో భాగంగా భారత్‌- ఆస్ట్రేలియా మధ్య హైదరాబాద్‌ వేదికగా శుక్రవారం రాత్రి జరగాల్సిన విజేత నిర్ణయాత్మక మూడో టీ20 రద్దు అయిన సంగతి తెలిసిందే. అవుట్‌ ఫీల్డ్‌ చిత్తడిగా ఉం డటంతో పలుమార్లు పరిశీలించిన అంపైర్లు చివరకు మ్యాచ్‌ను రద్దు చేసిన సంగతి తెలిసిందే. అభిమానులు సైతం హెచ్‌సిఏ నిర్లక్ష్యపు ధోరణిపై మండిపడగా, తాజా గా టీమిండియా మాజీక్రికెటర్‌ మహ్మద్‌ అజారుద్దీన్‌ కూ డా మండిపడ్డారు. మూడో టీ20 రద్దు అయిన తీరు పై అజారుద్దీన్‌ అసహనం వ్యక్తంచేశారు.
మ్యాచ్‌ నిర్వ హణ లో హెచ్‌సిఏ అసమర్థంగా వ్యవహరించిందని అన్నారు. తొలిసారిగా అంతర్జాతీయ టీ20 మ్యాచ్‌కి ఆతిథ్యమి స్తోన్న హెచ్‌సిఏ, ప్రొఫెషనల్‌గా వ్యవహరించ లేకపో యిందన్నారు. అంతలా వర్షం పడినప్పటికీ, గువహటి వేదికగా రెండో టీ20ని నిర్వహించారని, అలాంటిది హైదరాబాద్‌లో మ్యాచ్‌ను నిర్వహించకపోవడం దారు ణమని అజారుద్దీన్‌ తీవ్ర స్థాయిలో విమర్శించారు. హైద రాబాద్‌ క్రికెట్‌ అసోసియేషన్‌ నిర్లక్ష్యానికి నిదదర్శనమని ధ్వజమెత్తారు. చెప్పాలంటే ఇది హెచ్‌సిఏకు సిగ్గుచేటు అని అన్నారు. ఉప్పల్‌లో వర్షం లేకున్నా, మ్యాచ్‌ను నిర్వహించలేకపోవడం ఆలోచించాల్సిన విషయమని చెప్పారు. నగరంలో గత పదిరోజులుగా వర్షం పడు తోందని, అలాంటి సందర్భంలో అందుకు తగిన జాగ్రత్తలు హెచ్‌సిఏ తీసుకుంటే బాగుండుదని అన్నారు.
అవుట్‌ ఫీల్డ్‌ కప్పేందుకు సరిపడా కవర్లు లేకపోవడం వల్లనే ఈ మ్యాచ్‌ను కోల్పోవాల్సి వచ్చిందని అన్నారు. రాబోయే రోజుల్లో హైదరాబాద్‌కు మరో అంతర్జాతీయ మ్యాచ్‌ని కేటాయించాలంటే బిసిసిఐ తప్పక ఆలోచి స్తుందన్నారు. హెచ్‌సిఏ నిర్లక్ష్యం వల్లే అభిమానులు సైతం అసంతృప్తికి గురయ్యారన్నారు. తొలి అంతర్జా తీయ టీ20 మ్యాచ్‌ని నిర్వహించడంతో హెచ్‌సిఏ విఫ లం కావడంతో క్రికెట్‌ అభిమానులు సోషల్‌ మీడియాలో హెచ్‌సిఏపై అసహనం వ్యక్తం చేశారు. ప్రపంచ వ్యా ప్తంగా హైదరాబాద్‌ పరువు తీశారంటూ తీవ్ర స్థాయిలో హెసిఏపై విమర్శలు గుప్పిస్తున్నారు. హెచ్‌సిఏ మౌలిక సదుపాయాలను కల్పించడంలో విఫలమైంది. స్టేడియం నిర్వాహకులు మ్యాచ్‌ను నిర్వహించడంలో విఫలమ య్యారని ఓ నెటిజన్‌ అన్నారు. వారికి అసలు క్రికెట్‌పై ఆసక్తే లేదు, వర్షంలేకపోయినా మ్యాచ్‌ రద్దవడం హాస్యా స్పదం, హెచ్‌సిఏకు కావాలంటే ఈడెన్‌ గార్డెన్‌ మైదా నా న్ని కప్పిఉంచే కవర్లను అందజేస్తాం. బిసిసిఐ ప్రతిని ధులు దయచేసి అలాంటికవర్లను హైదరాబాద్‌ స్టేడియం నిర్వాహకులకు కొనిపెట్డండిఅంటూ ఛలోక్తులు విసిరారు.